
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-00676/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У НИШУ-ФИЛОЗОФСКИ ФАКУЛТЕТ са седиштем у улици ЋИРИЛА И МЕТОДИЈА БР. 2А, у НИШУ, ПИБ:100664758, Матични број: 07174730, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-ФИЛОЗОФСКИ ФАКУЛТЕТ са седиштем у улици ЋИРИЛА И МЕТОДИЈА БР.2А, НИШ, је дана 29.3.2013.године поднела захтев за акредитацију  под бројем 612-00-00676/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У НИШУ-ФИЛОЗОФСКОГ ФАКУЛТЕТА и предлог одлуке, достављени су Комисији за акредитацију и проверу квалитета.
У складу са одредбама Закона о високом образовању Републике Србије, УНИВЕРЗИТЕТ У НИШУ-ФИЛОЗОФСКИ ФАКУЛТЕТ је образовна установа коју је основала Влада Републике Србије, која организује и изводи студијске програме основних, мастер и докторских у образовно-научној области друштвено-хуманистичких наука. Задаци и циљеви рада УНИВЕРЗИТЕТА У НИШУ-ФИЛОЗОФСКОГ ФАКУЛТЕТА односе се на стицање знања и вештина предвиђених у оквиру наставних планова студијских група и програмских садржаја појединих предмета. 
Установа је у првој акредитацији (2008 – 2013) акредитовала следеће студијске програме:
СТУДИЈЕ ПРВОГ И ДРУГОГ СТЕПЕНА:
ОСНОВНЕ АКАДЕМСКЕ СТУДИЈЕ:

1. Основне академске студије Филозофије – акредитоване 18.12.2008. године за упис 30 студента у прву годину студија

2. Основне академске студије Историје – акредитоване 18.12.2008. године за упис 50 студента у прву годину студија

3. Основне академске студије  Социологије – акредитоване 18.12.2008. године за упис 50 студента у прву годину студија

4. Основне академске студије  Психологије – акредитоване 18.12.2008. године за упис 90 студента у прву годину студија

5. Основне академске студије  Педагогије – акредитоване 18.12.2008. године за упис 50 студента у прву годину студија

6. Основне академске студије  Србистике – акредитоване 18.12.2008. године за упис 90 студента у прву годину студија

7. Основне академске студије  Англистике – акредитоване 18.12.2008. године за упис 90 студента у прву годину студија

8. Основне академске студије  Руског језика и књижевности – акредитоване 18.12.2008. године за упис 15 студента у прву годину студија

9. Основне академске студије  Новинарства – акредитоване 18.12.2008. године за упис 50 студента у прву годину студија

10. Основне академске студије  Комуницирање и односи с јавношћу  – акредитоване 2013. године за упис 50 студента у прву годину студија

11. Основне академске студије  Француског језика и књижевности – у поступку акредитације за упис 40 студента у прву годину студија

МАСТЕР АКАДЕМСКЕ СТУДИЈЕ:

12. Мастер академске студије  Историје‒  акредитоване 18.12.2008. године за упис  25 студената у прву годину студија,

13. Мастер академске студије  Социологије  – научно истраживачки програм ‒  акредитоване 18.12.2008. године за упис  10 студената у прву годину студија,

14. Мастер академске студије  Психологије ‒  акредитоване 18.12.2008. године за упис  60 студената у прву годину студија,

15. Мастер академске студије  Англистике ‒  акредитоване 18.12.2008. године за упис  50 студената у прву годину студија,

16. Мастер академске студије  Филологије ‒  акредитоване 27.08.2009. године за упис  80 студената у прву годину студија,

17. Мастер академске студије  Педагогије ‒  акредитоване 26.11.2010. године за упис  50 студената у прву годину студија,

18. Мастер академске студије  Комуникологије ‒  акредитоване 26.11.2010. године за упис  50 студената у прву годину студија,

19. Мастер предметне наставе, акредитоване 2014. године за упис 50 студената у прву годину студија.
Студије трећег степена - докторске студије

20. Докторске академске студије Социологије ‒  акредитоване 18.12.2008. године за упис  10 студената у прву годину студија

21. Докторске академске студије Филологије ‒  акредитоване 16.04.2010. године за упис  20 студената у прву годину студија

22. Докторске академске студије Психологије ‒  акредитоване 1.09.2012. године за упис  10 студената у прву годину студија

23. Докторске академске студије Историје ‒  акредитоване 13.07.2012. године за упис  3 студената у прву годину студија (сваке друге године)
24. Докторске академске студије Медији и друштво  ‒  у поступку акредитације за упис  3 студената у прву годину студија

Осим раније акредитованих студијских програма за које је Установа доставила документацију за поновну акредитацију, пријављени су и нови мастер студијски програми:

25. Мастер академске студије Руског језика и књижевности за упис 10 студената у прву годину студија
26. Мастер академске студије Филозофије за упис 20 студената у прву годину студија

27. Мастер академске студије Социологије за упис 25 студената у прву годину студија

28. Мастер академске студије Студије религије за упис 15 студената у прву годину студија

Да би се остварили основни задаци и циљеви Установе, УНИВЕРЗИТЕТ У НИШУ-ФИЛОЗОФСКИ ФАКУЛТЕТ по прописаном поступку врши редовно краткорочно и дугорочно планирање свог рада, на основу планова рада утврђених студијских програма. То подразумева систематично и перманентно прикупљање података, њихову обраду и стручну анализу.

Реализацију основних задатака у оквиру своје делатности, а посебно остваривање образовних циљева, Факултет редовно и систематично контролише и то поређењем планираних и остварених циљева, и поређењем садашњих резултата са резултатима у претходном пеиоду, као и са резултатима сличних високообразовних институција  у земљи и иностранству.
Статут УНИВЕРЗИТЕТА У НИШУ-ФИЛОЗОФСКОГ ФАКУЛТЕТА, у складу са позитивним законским прописима, утврђује овлашћења и одговорности органа управљања и стручних органа Факултета, као и Студентског парламента. Организациона структура је устројена тако да обезбеди извршење постављених задатака и циљева.

Студијски програми у потпуности одговарају Законом прописаним стандардима.

УНИВЕРЗИТЕТ У НИШУ - ФИЛОЗОФСКИ ФАКУЛТЕТ има усвојен План научноистраживачког рада, акредитован је као НИО од ресорног Министарства и пружио је доказе да учествује у домаћим и међународним научним пројектима. На 40  пројеката тренутно је ангажовано 80 наставника и сарадника Факултета (70 наставника и сарадника ангажовано је на домаћим пројектима, а 10 на међународним пројектима). Факултет је носилац два пројекта основних истраживања Министарства, а у осталим пројектима је партнер. 12 наставника и сарадника Факултета учествује на 16 међународних, регионалних или међународно подржаних пројеката и  пројеката САНУ, Матице српске и сличних институција;  Факултет материјално и институционално подстиче наставнике и сараднике да активно учествују на научним скуповима, а и сам Факултет орзанизује значајан број научних скупова, националног, али  и међународног ранга. Збирни преглед научноистраживачких резултата публикованих у 2011/2012. години показује да су наставници и сарадници Факултета публиковали 331 публикацију међународног значаја и 502 публикације националног значаја, што укупно чини 833 публикације. 
На УНИВЕРЗИТЕТУ У  НИШУ-ФИЛОЗОФСКОМ ФАКУЛТЕТУ запослено је укупно 132 наставника (40 доцената, 30 ванредних професора, 22 редовна професора, 7 наставника страног језика и 1 професор емеритус). Од тога, 100 наставника запослено је са пуним радним временом у Установи  и 32 са мање од 100% радног времена. На студијама првог и другог нивоа ангажовано је 69 сарадника (6 сарадника у настави, 49 асистената, 2 лектора, 6 виших лектора и 6 страних лектора). Просечно оптерећење наставника на нивоу установе је 6,00 часова недељно, а просечно оптерећење сарадника износи 10,00 часова. Наставници запослени са пуним радним временом изводе 88,52% часова активне наставе. Наставници учествују и у извођењу практичне наставе. Научне квалификације наставног особља одговарају образовно научном пољу и нивоу њиховог задужења. 

У стручним службама запослен је укупно 51 радник, и то у: Издавачком центру (4), Рачунарском центру (3), Библиотеци (7, од тога 6 библиотекара), и у Секретаријату факултета, где поред Секретара Факулета (дипломирани правник), раде још Служба за опште и правне послове (7 запослених), Служба за наставу и студентска питања (6), Служба за мастер и докторске студије (3), Финансијска служба (5) и Техничка служба (15, од тога два портира). 

 УНИВЕРЗИТЕТ У НИШУ - ФИЛОЗОФСКИ ФАКУЛТЕТ расписује конкурс за упис на студије. Конкурс садржи број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине коју студенти плаћају. Услови уписа, полагање пријемног испита, објављивање и редослед кандидата, број студената регулисани су одредбама Правилником о упису на све студијске програме. 

УНИВЕРЗИТЕТ У НИШУ - ФИЛОЗОФСКИ ФАКУЛТЕТ непрекидно и систематски прати успех и напредовање својих студената на својим студијским групама. Укупна оцена за савладавање испитаног предмета састоји се од оцена које је студент добио за предиспитне  обавезе и знања који је показао на испиту.

Према документацији коју је Установа приложила може се констатовати да Установа располаже нето простором површине 4040 m2 за извођење наставе на свим студијским програмима, што са додатних 1326 m2 за стручне службе, секретаријат, кабинете и Студентски парламент износи укупно 5366 m2. Са Електронским факултетом Универзитета у Нишу Установа има закључен уговор о коришћењу простора површине 3000 m2 на неодређено време. С обзиром на то да Факултет на све студијске програме који су у поступку акредитације планира упис 3003 студента, то износи 2.66  m2 по студенту, што одговара стандарду за извођење наставе у две смене. Универзитет у Нишу-Филозофски факултет, располаже информационом опремом која је неопходна за реализацију наставног процеса и научноистраживачког рада. Факултет поседује потпуно опремљене слушаонице, учионице, лабораторије, амфитеатар и друге просторије за извођење наставе, рачунарима са интернет прикључком, видео-бимовима и пројекционим платнима. Библиотека располаже довољним бројем библиотечких јединица релевантних за извођење наставе на студијским програмима уз покривеност свих предмета одговарајућом уџбеничком литературом, училима и помоћним наставним средствима.
УНИВЕРЗИТЕТ У НИШУ - ФИЛОЗОФСКИ ФАКУЛТЕТ има дуготрочно обезбеђена средства за реализацију наставно-научног процеса и професионалних активности. Финансирање Филозофског факултета заснива се, у складу са законом, на два извора – средствима која обезбеђује оснивач, и средствима стеченим на основу сопствених прихода Факултета. Дугорочна стабилност средстава оснивача обезбеђује се акредитацијом студијских програма, испуњавањем уписних квоти за прву годину студија одобрених решењима за акредитацију, поштовањем утврђених стандарда за упис студената у више године студија у статусу буџетских студената, и поштовањем прописа који регулишу зараде запослених у државним службама и јавним предузећима. Дугорочна стабилност средстава за научноистраживачки рад из буџета Републике обезбеђена је активним ангажовањем наставника и сарадника на пројектима које финансира Министарство просвете и науке. Сопствена средства Факултет стиче на основу донација, спонзорстава, накнада за пружање услуга трећим лицима, консултативних услуга, а и реализације истраживачких, едукативних, и других пројеката, националних и међународних (ТЕМПУС; ФП7). Јавност финансијског пословања факултета обезбеђена је редовним подношењем Извештаја о финајсијском пословању и Финансијског плана, које, у складу са Статутом Факултета, разматра Наставно-научно веће Факултета, а усваја Савет Факултета. Факултет је у досадашњем раду, посебно у периоду од прве акредитације 2008. године, остваривао врло позитивне финансијске резултате. 
УНИВЕРЗИТЕТ У НИШУ - ФИЛОЗОФСКИ ФАКУЛТЕТ има Стратегију обезбеђења квалитета која представља дугорочну оријентацију у остваривању свих образовних стручних и других активности. На Факултету је формирана Комисија за обезбеђење квалитета из реда наставника, сарадника, ненаставног особља и студената, чији рад је регулисан одређеним документима. Постоје механизми за спровођење стратегије обезбеђивања квалитета. Праћење квалитета усмерено је на наставу, испите, постигнуће студената и квалитет уџбеника. Процена квалитета се спроводи континуирано при чему у том процесу су активно укључени студенти, кроз анкетирање о раду Факултета, студијским програмима и наставном процесу. Резултати анкетирања су полазна основа за планирање и предузимање корективних мера. Квалитет извођења студијског програма прати се континуирано и редовно, а достављени прилози указују да се предузимају и потребне мере за унапређење квалитета наставе.

Информације о организацији и раду УНИВЕРЗИТЕТA У НИШУ - ФИЛОЗОФСКOG ФАКУЛТЕТA доступне су јавности на интернет страници Факултета (www.filfak.ni.ac.rs). Линкови са почетне странице воде до информација о студијским програмима, наставницима, сарадницама, раду Факултета и органа Факултета, о конкурсима и извештајима за избор наставника и сарадника, о условима и захтевима за упис на студијске програме. Ту су и извештаји о мастер радовима и доторским тезама и сами радови, као и сви други релевантни документи, укључујући Статут Факултета, правилнике и општа акта, Информатор о раду, и информације које се тичу праћења и унапређења квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ-ФИЛОЗОФСКИ ФАКУЛТЕТ има укупно 100 наставника са пуним радним временом, 32 наставника са непуним радним временом, 69  сарадника, 7983 м2 бруто  простора за извођење наставе за укупно 3003 студената у седишту.
Имајући у виду да је високошколска установа испунила стандарде за акредитацију високошколске установе прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

УВЕРЕЊЕ
О АКРЕДИТАЦИЈИ високошколске установе
УНИВЕРЗИТЕТ У НИШУ-ФИЛОЗОФСКИ ФАКУЛТЕТ са седиштем у улици ЋИРИЛА И МЕТОДИЈА БР.2А, НИШ, ПИБ:100664758, Матични број: 07174730, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14).
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

